วันนี้ตั้งใจมาทานที่ร้านนี้เลยค่ะเพราะเห็นรีวิวกันเยอะเลยมาลองลิ้มรสสักหน่อย
      เรามากับเพื่อน 2 คนค่ะตั้งใจมาทานเป็นแบบบุฟเฟ่ราคาคนละ 330 บาท ใช้บัตรนักศึกษาลดอีก 10% เหลือคนละ 297 บาท 
      เมนูปิ้งย่างของที่นี่รสชาติอร่อยใช้ได้ค่ะ โดยเฉพาะเนื้อลาย และเบคอน ชอบมาก โดยรวมแล้วรสชาติดีหมักได้เข้าเนื้อดีค่ะ แต่เมนูพวกอาหารอื่นในเซ็ตของบุฟเฟ่ไม่ค่อยถูกปากสักเท่าไหร่อาจเป็นเพราะเราไม่ค่อยชอบอาหารเกาหลี แต่ที่ใช้ได้ก็จะเป็นข้าวยำเกาหลีกับสลัดค่ะใช้ได้เลย ระหว่างที่เราทานจะมีพนักงานมาคอยปิ้งให้เรา เราก็มีหน้าที่คีบมาเข้าปากอย่างเดียว VIP สุดๆ และจะคอยเป็นตะเเกรงให้เรื่อยๆ เจ้าของร้านก็เทคแคร์ดี น้ำรีฟิวตลอดแต่จะเป็นชาข้าวจืดๆ ตบท้ายด้วยของหวานน้ำแข็งใสมีถั่วเเดงโปะ อันนี้ชอบมากค่ะแต่ของหวานจะมีอย่างเดียวแต่อร่อยค่ะเหมือนน้ำแข็งใสไทยๆ
         ถ้าเราสั่งเนื้อมาเยอะแล้วทานไม่หมดสามารถคืนได้แต่ถ้าปิ้งแล้วทานไม่หมดจะถูกปรับชิ้นละ 10 บาท (เราเหลืออีกประมาณเกือบครึ่งจานก็ว่าจะพอแล้วล่ะและบอกพนักงานแล้วว่าไม่ต้องปิ้ง แต่พอมีพนักงานอีกคนเดินมาคีบของเราปิ้งหมดจานซะงั้น เราก็บอกไม่ทัน เอาไงล่ะทีนี้เลยตามเลยก็ต้องทานให้หมดเพื่อนก็ไม่กินเนื้อวัวซะด้วย ไม่อยากเสียค่าปรับก็ต้องเป็นหน้าที่เรา 5555 ) ถ้าเป็นเมนูอื่นถ้าทานเหลือเกินครึ่งปรับตามราคาเต็มของเมนูนั้นค่ะ